《闻子瞻将如终南太平宫溪堂读书》
宋代·苏辙

为吏岂厌事，厌事日堕媮。
著书虽不急，实与百世谋。
问吏所事何，过客及系囚。
客实虚搅人，囚有不自由。
办之何益增，不办亦足忧。
嗟此谁不能，脱去使自收。
幽幽南山麓，下有溪水流。
溪上亦有堂，其水可濯漱。
终日不见人，惟有山鹿呦。
是时夏之初，溪冷如孟秋。
山椹黄笠展，林笋紫角抽。
朝取笋为羹，莫以椹为羞。
溪鱼鲤与鲂，山鸟鸴与鸠。
食之饱且平，偃仰自佚休。
试探箧中书，把卷揖前修。
恍如反故乡，亲朋自相求。
蔚如瓮中糟，久熟待一篘。
为文若江河，岂复有刻锼。
尚何忆我为，欲与我同游。
我虽不能往，寄诗以解愁主

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。